**Παράρτημα ΣΤ’:**

**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**(Σύμφωνα με τον Γενικό Κανονισμό Δεδομένων Ε.Ε. 679/2016)**

Η αστική μη κερδοσκοπική εταιρία με την επωνυμία «Αποστολή», (στο εξής η Εταιρεία), που εδρεύει στο Ν. Κόσμο, Ήρας 8 & Δέσπως Σέχου 37, ΑΦΜ 997889618, Δ.Ο.Υ. ΙΖ’ Αθήνας, ως Υπεύθυνη Επεξεργασίας Δεδομένων Προσωπικού Χαρακτήρα, με το παρόν σας ενημερώνει για την κατωτέρω συλλογή, επεξεργασία και διατήρηση Δεδομένων Προσωπικού Χαρακτήρα και τα δικαιώματά σας ως υποκειμένου της επεξεργασίας.

Η παρούσα ενημέρωση απευθύνεται σε προμηθευτές προϊόντων και παρόχους υπηρεσιών (συμβάσεις έργου), που συνεργάζονται με την Εταιρεία.

Η παρούσα ενημέρωση επανεξετάζεται σε τακτά χρονικά διαστήματα και δύναται να αναθεωρηθεί.

Η Εταιρεία συλλέγει και επεξεργάζεται τα κάτωθι δεδομένα (ενδεικτικά και όχι περιοριστικά), ανάλογα με το είδος της συνεργασίας ή της σύμβασης

**Προσωπικά Δεδομένα.**

Για ατομικές επιχειρήσεις/επιτηδευματίες: Βασικά στοιχεία αναγνώρισης (ονοματεπώνυμο, πατρώνυμο, διεύθυνση ηλεκτρονικού ταχυδρομείου/ ή και ταχυδρομική διεύθυνση, αριθμός σταθερού ή κινητού τηλεφώνου,) ΑΦΜ, ΔΟΥ, ΑΔΤ ή Διαβατηρίου, διακριτικός τίτλος/τύπος επιχείρησης, διεύθυνση έδρας, τραπεζικοί λογαριασμοί, ασφαλιστική ενημερότητα ή/και φορολογική ενημερότητα, στοιχεία σχετικά με την οικονομική κατάσταση, άδεια ασκήσεως επαγγέλματος (όπου αυτό απαιτείται), βιογραφικό σημείωμα, φωτοαντίγραφο τίτλου σπουδών, στοιχεία αναφορικά με το προσωπικό που θα απασχοληθεί, (όπου αυτό απαιτείται)

Για νομικά πρόσωπα/εταιρείες: βασικά στοιχεία αναγνώρισης νομίμων εκπροσώπων, αντικλήτων, υπευθύνων έργου κλπ ή προσώπων επικοινωνίας (ονοματεπώνυμο, πατρώνυμο, διακριτικός τίτλος, τίτλος - θέση στην εταιρεία, διεύθυνση, αριθμός σταθερού ή/και κινητού τηλεφώνου, ηλεκτρονικές διευθύνσεις), στοιχεία αναφορικά με το προσωπικό που θα απασχοληθεί (όπου αυτό απαιτείται).

Αποδείξεις καταβολής των αποδοχών και των τυχόν οφειλόμενων ποσών αποζημιώσεων απόλυσης και βεβαιώσεις καταβολής των ασφαλιστικών εισφορών και των εργαζομένων σας, καθώς και των εργαζομένων του υπεργολάβου σε περίπτωση υπεργολαβίας, όπως ορίζει η κείμενη νομοθεσία.

**Ειδική Κατηγορία Προσωπικών Δεδομένων.**

Η Εταιρεία ενδέχεται να επεξεργαστεί ειδική κατηγορία προσωπικών δεδομένων, που αφορούν ποινικές διώξεις, μέτρα ασφαλείας και καταδίκες:

-όταν αυτό προβλέπεται από τον νόμο,όπως για παράδειγμα όταν η Εταιρεία είναι Αναθέτουσα Αρχή με βάση τα οριζόμενα στο ν. 4412/2016 ή σε άλλες διατάξεις αναφορικά με επιχορηγήσεις ή χρηματοδοτήσεις που λαμβάνει, οι οποίες προέρχονται από ευρωπαϊκούς ή κρατικούς πόρους όπου ακολουθείται η νομοθεσία, εθνική και ευρωπαϊκή, περί δημοσίων συμβάσεων.

-όταν είναι απαραίτητα για την εκτίμηση της καταλληλότητας του αντισυμβαλλόμενου προς εκτέλεση της σύμβασης.

-για τη διασφάλιση των εννόμων συμφερόντων της Εταιρείας και των Εταίρων της, για συμβατικές σχέσεις με φυσικά ή νομικά πρόσωπα, που φέρουν εχέγγυα νομιμότητας αναφορικά με τη μη διάπραξη συγκεκριμένων αδικημάτων και αδικημάτων σχετικών με την άσκηση της επαγγελματικής τους δραστηριότητας.

**Προέλευση Δεδομένων.**

Η Εταιρεία επεξεργάζεται τα προσωπικά δεδομένα που δηλώνει ή θα δηλώσει στο μέλλον προς την Εταιρεία ο προμηθευτής ή πάροχος υπηρεσιών.

Αν μας παρέχετε προσωπικά δεδομένα που αφορούν άλλα άτομα θα πρέπει να ενημερώνετε τα πρόσωπα αυτά για την γνωστοποίηση των στοιχείων τους στην Eταιρεία και να τους παρέχετε αντίγραφο της παρούσας ενημέρωσης.

Η Εταιρεία δύναται επίσης να επεξεργάζεται δεδομένα σας, που συλλέγει από τρίτες δημόσια προσβάσιμες πηγές (όπως για παράδειγμα είναι εμπορικά μητρώα, διαδίκτυο), εφόσον τα δεδομένα αυτά είναι απαραίτητα για τους σκοπούς της επεξεργασίας.

**Σκοποί επεξεργασίας.**

 Επεξεργαζόμαστε τα προσωπικά σας δεδομένα:

-για την κατάρτιση του Μητρώου Συνεργατών που δύναται να τηρεί η Εταιρεία.

-για την εκτέλεση της σύμβασης ή πριν την κατάρτιση της σύμβασης και ιδίως για την ταυτοποίηση και επαλήθευση των στοιχείων σας, για την επικοινωνία είτε σε προσυμβατικό στάδιο είτε για την συναλλακτική μας σχέση, για την ομαλή λειτουργία της, για την εκπλήρωση των εκατέρωθεν υποχρεώσεων των μερών, για την συγκέντρωση της απαραίτητης πληροφόρησης και αξιολόγησης για την έναρξη της συναλλακτικής μας σχέσης.

-για τη συμμόρφωση της Εταιρείας προς τον νόμο (όπως για παράδειγμα είναι φορολογικές, ασφαλιστικές υποχρεώσεις)

-για την προάσπιση των έννομων συμφερόντων της Εταιρείας (όπως ενδεικτικά η διεκδίκηση νόμιμων αξιώσεων ενώπιον αρμόδιων δικαστικών φορέων ή άλλων φορέων εξωδικαστικής επίλυσης διαφοράς, η ομαλή λειτουργία της Εταιρείας)

-με τη συγκατάθεσή σας για την ενημέρωσή σας για διαγωνιστικές διαδικασίες και προμήθειες που διοργανώνει η Εταιρεία μας. (εκτός των προμηθευτών που έχουν εκδηλώνουν πρόθεση εγγραφής ή έχουν εγγραφεί στο Μητρώο).

**Νομική Βάση Επεξεργασίας.**

-η επεξεργασία είναι απαραίτητη για την κατάρτιση, λειτουργία της σύμβασης.

-η επεξεργασία είναι απαραίτητη για να συμμορφωθεί η Εταιρεία με τις υποχρεώσεις που της επιβάλλει ο νόμος (φορολογικές και ασφαλιστικές υποχρεώσεις της Εταιρείας).

-η επεξεργασία είναι απαραίτητη για την επιδίωξη των έννομων συμφερόντων της Εταιρείας ή των έννομων συμφερόντων τρίτου, εκτός εάν έναντι των συμφερόντων αυτών υπερισχύει το συμφέρον σας.

-η συγκατάθεσή σας για την ενημέρωσή σας για διαγωνιστικές διαδικασίες και προμήθειες της Εταιρείας.

-η επεξεργασία ειδικής κατηγορίας προσωπικών δεδομένων (ποινικές διώξεις, μέτρα ασφαλείας και καταδίκες) βάσει νόμου ή/και όταν η Εταιρεία είναι Αναθέτουσα Αρχή, ή και/όταν αυτό είναι απαραίτητο για την εκτίμηση της καταλληλότητας του αντισυμβαλλόμενου ή/και προς το έννομο συμφέρον της Εταιρείας και των Εταίρων της.

**Mη παροχή δεδομένων.**

 Τυχόν αντίρρησή σας ως προς την παροχή ή την επεξεργασία των προσωπικών σας δεδομένων ενδέχεται να οδηγήσει σε αδυναμία έναρξης ή συνέχισης της συνεργασίας σας με την Εταιρεία.

**Υπεύθυνος Επεξεργασίας.**

Ηαστική μη κερδοσκοπική εταιρία με την επωνυμία «Αποστολή», που εδρεύει στο Ν. Κόσμο, Ήρας 8 & Δέσπως Σέχου 37, ΑΦΜ 997889618, Δ.Ο.Υ. ΙΖ’ Αθήνας, τηλ: 213 018 4400, e-mail: info@mkoapostoli.gr

**Αποδέκτες.**

**(α)** Η Διοίκηση της Εταιρείας.

**(β)** Το υπαλληλικό προσωπικό και συνεργάτες της Εταιρείας, όπως αυτοί δύναται να είναι εταιρείες πληροφορικής, εταιρείες παροχής υπηρεσιών αμοιβών, εταιρείες τηλεπικοινωνιών, πιστωτικά ιδρύματα, φοροτεχνικοί και νομικοί σύμβουλοι, εταιρείες παροχής υπηρεσιών ασφάλειας εγκαταστάσεων, οι οποίοι δυνάμει σχετικών συμβάσεων ή και εξουσιοδοτήσεων, τηρούν τα προσωπικά δεδομένα απόρρητα και ασφαλή και επεξεργάζονται τα προσωπικά δεδομένα για τους σκοπούς της παρούσας επεξεργασίας.

**(γ)** Κάθε φυσικό ή νομικό πρόσωπο, δημόσια αρχή ή υπηρεσία, δικαστικές, εισαγγελικές και ανακριτικές αρχές ή κατά περίπτωση άλλοι τρίτοι, όταν η διαβίβαση ή γνωστοποίηση των δεδομένων επιβάλλεται από τη νομοθεσία, από δικαστική απόφαση της ημεδαπής ή της αλλοδαπής νομοθεσίας ή από απόφαση άλλης Αρχής.

**δ)** Δωρητές-Χρηματοδότες**,** φυσικά ή νομικά πρόσωπα, τα οποία δύνανται να χρηματοδοτούν συγκεκριμένες δράσεις της Εταιρείας, για την εκπλήρωση του καταστατικού σκοπού της ή/και να αναλαμβάνουν την καταβολή (μέρους ή εξ’ ολοκλήρου) της αμοιβής, για τη διασφάλιση των εννόμων συμφερόντων της Εταιρείας, αλλά και των εννόμων συμφερόντων των δωρητών-χρηματοδοτών, τα προσωπικά σας δεδομένα (όνομα, επώνυμο, περιγραφή υπηρεσίας, αμοιβή) γνωστοποιούνται στους νόμιμους εκπροσώπους αυτών, σε επιτόπιους ελέγχους που διενεργούν.

**Δικαιώματα Υποκειμένου.**

Υπό την επιφύλαξη του εφαρμοστέου δικαίου μπορείτε να ασκήσετε, κατά περίπτωση, τα εξής δικαιώματα για τα ως άνω δεδομένα:

**-δικαίωμα πρόσβασης** (για να μάθετε ποια δεδομένα σας επεξεργαζόμαστε, για ποιο λόγο, τις κατηγορίες των δεδομένων σας και τους αποδέκτες ή και τις κατηγορίες των αποδεκτών),

**-δικαίωμα διόρθωσης** (για να διορθωθούν τυχόν ελλείψεις ή ανακρίβειες των δεδομένων σας)

**-δικαίωμα διαγραφής (δικαίωμα στη λήθη)** (διαγραφή τους από τα αρχεία μας, εφόσον όμως η επεξεργασία τους δεν είναι πλέον απαραίτητη)

**-δικαίωμα περιορισμού της επεξεργασίας** (σε περίπτωση αμφισβήτησης της ακρίβειας των δεδομένων κ.λπ.)

**-δικαίωμα φορητότητας** (να λάβετε τα δεδομένα σας σε δομημένο και κοινώς χρησιμοποιούμενο μορφότυπο, για όσα δεδομένα τηρούνται σε ηλεκτρονικό αρχείο).

**-δικαίωμα εναντίωσης (**για λόγους που αφορούν στην ιδιαίτερη κατάστασή σας στην περίπτωση που τα δεδομένα σας προσωπικού χαρακτήρα υφίστανται επεξεργασία για τους σκοπούς εννόμων συμφερόντων της Εταιρείας)

**δικαίωμα ανάκλησης** (έχετε δικαίωμα να ανακαλέσετε οποτεδήποτε τη συγκατάθεσή σας, όπου αυτή απαιτείται, χωρίς να θίγεται η νομιμότητα της επεξεργασίας που βασίστηκε σε αυτήν μέχρι και την ανάκλησή της).

H ενδεχόμενη άσκηση αυτών των δικαιωμάτων σας, πραγματοποιείται χωρίς κόστος για εσάς, υποβάλλοντας εγγράφως σχετική αίτηση στη διεύθυνση dpo@mkoapostoli.gr ή με σχετική επιστολή προς την Εταιρεία (Αθήνα-Ν. Κόσμος, Ήρας 8 & Δέσπως Σέχου 37, υπόψη του Υπεύθυνου Προστασίας Προσωπικών Δεδομένων (“Data Protection Officer”).

Για οποιοδήποτε θέμα έχετε σχετικά με τα προσωπικά σας δεδομένα ή/ και για διευκρινήσεις, μπορείτε να επικοινωνήσετε με τον Υπεύθυνο Προστασίας (“Data Protection Officer”) της Εταιρείας είτε τηλεφωνικώς στο 213 018 4480 είτε μέσω e-mail, στη διεύθυνση dpo@mkoapostoli.gr, είτε μέσω σχετικής επιστολής προς την Εταιρεία (Αθήνα-Ν. Κόσμος, Ήρας 8 & Δέσπως Σέχου 37) υπόψη του Υπεύθυνου Προστασίας Προσωπικών Δεδομένων (“Data Protection Officer”).

Κάθε αίτημα που υποβάλλεται θα πρέπει να συνοδεύεται από τα κατάλληλα αποδεικτικά στοιχεία ταυτοποίησης. H Εταιρεία μπορεί να ζητήσει την παροχή πρόσθετων πληροφοριών αναγκαίων για την επιβεβαίωση της ταυτότητάς σας.

Εάν τα αιτήματά σας είναι προδήλως αβάσιμα ή υπερβολικά, ιδίως λόγω του επαναλαμβανόμενου χαρακτήρα τους, τότε έχουμε την δυνατότητα είτε:

α) να επιβάλουμε την καταβολή εύλογου τέλους, λαμβάνοντας υπόψη τα διοικητικά έξοδα για την παροχή της ενημέρωσης ή

β) να αρνηθούμε να δώσουμε συνέχεια στο αίτημα.

Εφόσον ασκήσετε οποιαδήποτε από τα δικαιώματά σας αυτά, θα λάβουμε κάθε δυνατό μέτρο για την ικανοποίηση του αιτήματός σας εντός **μηνός** από τη λήψη του σχετικού αιτήματος, αφού σας ενημερώσουμε είτε για την ικανοποίησή του, είτε για τους αντικειμενικούς λόγους που εμποδίζουν την ικανοποίησή του. Η ως άνω προθεσμία μπορεί να παραταθεί κατά **δύο ακόμη μήνες**, εφόσον απαιτείται, λαμβανομένων υπόψη της πολυπλοκότητας του αιτήματος και του αριθμού των αιτημάτων, ύστερα από σχετική ενημέρωσή σας.

Τα ως άνω δικαιώματά σας περιορίζονται για τους λόγους που προβλέπονται από την ισχύουσα νομοθεσία.

Άρνηση της Εταιρείας ή αναιτιολόγητη καθυστέρηση ως προς την ικανοποίηση των αιτημάτων σας κατά την άσκηση των δικαιωμάτων σας, σας παρέχει το δικαίωμα να προσφύγετε στην **Αρχή Προστασίας** **Δεδομένων Προσωπικού Χαρακτήρα** ως καθ’ ύλην αρμόδια εποπτική αρχή για την εφαρμογή ΓΚΠΔ και ενώπιον των αρμόδιων δικαστικών αρχών

**Επικοινωνία με την Αρχή Προστασίας Δεδομένων Προσωπικού Χαρακτήρα.**

Σε περίπτωση που θεωρείτε ότι προσβάλλονται τα δικαιώματά σας που αφορούν στην προστασία των προσωπικών σας δεδομένων διατηρείτε το δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα, στην ταχυδρομική διεύθυνση Αρχή Προστασίας Δεδομένων Προσωπικού Χαρακτήρα, Γραφεία: Κηφισίας 1-3, Τ.Κ. 115 23, Αθήνα, τηλέφωνο 210 6475628, e-mail: contact@dpa.gr, fax: +30-210 6475628, [www.dpa.gr](http://www.dpa.gr)

**Ασφάλεια Επεξεργασίας.**

Ο Υπεύθυνος Επεξεργασίας αναγνωρίζει τη σημασία της ασφαλείας των Δεδομένων Προσωπικού Χαρακτήρα. Για το σκοπό της επεξεργασίας λαμβάνουμε όλα τα σύγχρονα και κατάλληλα τεχνικά και οργανωτικά μέτρα, την ανταπόκριση των οποίων ελέγχουμε σε τακτά χρονικά διαστήματα, ώστε να εξασφαλίζεται η μέγιστη δυνατή ασφάλειά.

**Διατήρηση Προσωπικών Δεδομένων.**

Η Εταιρεία θα διατηρεί και θα επεξεργάζεται τα ανωτέρω προσωπικά δεδομένα για όσο χρονικό διάστημα απαιτείται για την εξυπηρέτηση των προαναφερθέντων σκοπών επεξεργασίας, για τη συμμόρφωσή της με τις νομικές της υποχρεώσεις, για την υπεράσπισή της έναντι τυχόν νομικών αξιώσεων, σύμφωνα με το ισχύον νομοθετικό πλαίσιο.

Μετά το πέρας χρονικού διαστήματος διατήρησης η Eταιρεία, επιμελείται της ασφαλούς καταστροφής των δεδομένων σας.

**ΔΗΛΩΣΗ:** Δηλώνω υπεύθυνα ότι έχω διαβάσει και έχω ενημερωθεί για το περιεχόμενο του παρόντος.

|  |  |  |  |  |  |
| --- | --- | --- | --- | --- | --- |
| **ΕΠΩΝΥΜΙΑ ΑΤΟΜΙΚΗΣ ΕΠΙΧΕΙΡΗΣΗΣ**  | **ΟΝΟΜΑΤΕΠΩΝΥΜΟ ΙΔΙΟΚΤΗΤΗ**  | **Α.Δ.Τ.**  | **ΤΟΠΟΣ**  | **ΗΜΕΡΟΜΗΝΙΑ**  | **ΥΠΟΓΡΑΦΗ**  |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| **ΕΠΩΝΥΜΙΑ ΝΟΜΙΚΟΥ ΠΡΟΣΩΠΟΥ**  | **ΟΝΟΜΑΤΕΠΩΝΥΜΟ** **ΝΟΜΙΜΟΥ ΕΚΠΡΟΣΩΠΟΥ**  | **Α.Δ.Τ.**  | **ΤΟΠΟΣ**  | **ΗΜΕΡΟΜΗΝΙΑ**  | **ΥΠΟΓΡΑΦΗ**  |
|  |  |  |  |  |  |